લોકસભા અધ્યક્ષ સુમિત્રા મહાજને કહ્યુ કે, આ વિષયને લઇને યોગ્ય વાતાવરણ બનાવવું સમાજનાં દરેક લોકોની જવાબદારી બને છે. તેમણે કહ્યુ કે, હુ એક નાની મનોવૈજ્ઞાનિક વાર્તાનાં માધ્યમથી મારી વાત સમજાવવાનો પ્રયત્ન કરુ છુ, સમજી લો કે મે મારા બાળકનાં હાથમાં મોટી ચોકલેટ આપી દીધી અને ત્યાર બાદ મને એ વિચાર આવે કે એક સાથે આટલી મોટી ચોકલેટ ખાવુ તેના સ્વાસ્થ્ય માટે સારુ નથી. પરંતુ હવે તમે બાળક પાસેથી જોર જબરદસ્તીથી તે ચોકલેટ લેવા માંગો તો તમે તે નહી કરી શકો. આમ કરવાથી તે ગુસ્સે ભરાશે અને રડવા લાગશે. પરંતુ હા જો બે-ત્રણ સમજણભર્યા લોકો બાળકને સમજાવીને તે ચોકલેટ લઇ શકે છે. સુમિત્રા મહાજને કહ્યુ કે, મારો કહેવાનો અર્થ છે કે કોઇ પણ વ્યક્તિને આપવામાં આવેલી કોઇ પણ ચીજ-વસ્તુ જો કોઇ તુરંત જ જુટવી લેશે તો મોટો વિસ્ફોટ થઇ શકે છે.